VYHODNOTENIE PRIPOMIENKOVÉHO KONANIA

k Dohode medzi vládou Slovenskej republiky a vládou Lotyšskej republiky o vzájomnej ochrane utajovaných skutočností

Spôsob pripomienkového konania:   bežný, 10 pracovných dní  

Zoznam oslovených subjektov: podpredseda vlády SR pre európsku integráciu, ľudské práva a menšiny, MDPT SR, MF SR, MH SR, MK SR, MV SR, MO SR, MP SR, MPSVR SR, MS SR, MŠ SR, MVRR SR, MZV SR, MZ SR, MŽP SR, ÚV SR-odbor vládnej agendy, ÚV SR- sekcia Inštitút pre aproximáciu práva, ÚV SR- sekcia vládnej legislatívy, PÚ SR, ŠÚ SR, ÚŠS SR, ÚGKK SR, ÚJD SR, ÚNMS SR, ÚVO SR, ÚPV SR, SŠHR SR, NBS, NKÚ SR, NS SR, GP SR
Počet oslovených subjektov: 31
Zaslali do stanoveného termínu: 29
Vôbec nezaslali: ÚV SR- sekcia vládnej legislatívy, NKÚ SR

Subjekty, ktoré nemali pripomienky: podpredseda vlády SR pre európsku integráciu, ľudské práva a menšiny, MDPT SR, MF SR, MK SR, MP SR, MPSVR SR, MŠ SR, MVRR SR, MZV SR, MZ SR, MŽP SR, ÚV SR- sekcia Inštitút pre aproximáciu práva, PÚ SR, ŠÚ SR, ÚŠS SR, ÚGKK SR, ÚJD SR, ÚNMS SR, ÚVO SR, ÚPV SR, SŠHR SR, NBS, NS SR, GP SR
Počet vznesených pripomienok: 91
Počet akceptovaných: 77
Počet neakceptovaných, z toho počet zásadných, ktorý subjekt: 7/0
Počet čiastočne akceptovaných: 7
Počet odstránených pripomienok: 91
Počet neodstránených pripomienok: 0

Rezort	Pripomienky	Typ	Vyh.	Spôsob vyhodnotenia	
MH SR	1.v „Predkladacej správe“ doplniť text vetou „Materiál bol predložený na medzirezortné  pripomienkové konanie“,	O	A	Pripomienka akceptovaná.	
	2. článok 1, ods. 2: doplniť vetu slovami „záležitosti týkajúce sa výskumu, produkcie a obstarávania“, 	O	N	Text je upravený v znení doterajšej praxe.	
	3. článok 1, ods. 8:  nahradiť slovo „štát“ slovami „vláda štátu“,	O	A	Pripomienka akceptovaná.	
	4. článok 7, ods. 2: v prvej vete vypustiť slovo „príslušná“ a za slovo previerka zaradiť slovo „zodpovedajúca stupňu utajenia originálneho dokumentu“,	O	A	Pripomienka akceptovaná.	
	5. článok 9, ods. 4: doplniť odsek o nové písmeno nasledovne: „g) mená a priezviská osôb, ktoré majú návštevníka prijať“,	O	N	Text je upravený v znení doterajšej praxe.	
	6. článok 12: doplniť vetu slovami „a nebudú riešené žiadnym národným alebo medzinárodným súdom ani treťou stranou“.	O	A	Pripomienka akceptovaná.	
MO SR	1. v preambule začať každý odsek malým písmenom.	O	A	Pripomienka akceptovaná.	
	2. v treťom odseku preambuly nahradiť spojenie „...ktoré siahajú...“ spojením „...ktoré sa budú uplatňovať...“.	O	A	Pripomienka akceptovaná.	
	3. „DOHODLI SA TAKTO“ napísať malými písmenami,	O	A	Pripomienka akceptovaná.	
	4. v čl. 1 ods. 1 nakoniec doplniť spojenie „poskytujúcej strany“	O	A	Pripomienka akceptovaná.	
	5. v čl. 1 ods. 2 doplniť za „...alebo právnická osoba...“ spojenie „štátu zmluvnej strany“	O	A	Pripomienka akceptovaná.	
	6. v čl. 1 ods. 3 doplniť za „právnickými osobami“ „štátov zmluvných strán“	O	A	Pripomienka akceptovaná.	
	7. v čl. 1 ods. 4 preformulovať „...úrad – úrad, ktorý...“ „..úrad – úrad štátu zmluvnej strany...“	O	A	Pripomienka akceptovaná.	
	8. v čl. 1 ods. 5 na koniec doplniť „tejto zmluvnej strany.“	O	A	Pripomienka akceptovaná.	
	9. v celom texte používať jednotné označenie „kompetentných úradov“, keďže z definície pojmov je jasné, že sa jedná o kompetentné úrady zmluvných strán, (čl. 4, 5, 12), teda nie „kompetentné úrady zmluvných strán“	O	A	Pripomienka akceptovaná.	
	10. v čl. 1 ods. 8 doplniť „....ktorí nie sú zmluvnou stranou tejto dohody.	O	A	Pripomienka akceptovaná.	
	11. anglické spojenie „need to know“ nahradiť spojením „potreba oboznamovať sa“ a prípadne do zátvorky uviesť toto anglické spojenie	O	A	Pripomienka akceptovaná s použitím iného slovného spojenia.	
	12. v čl. 3 ods. 1 prvá veta zmeniť slovosled, sloveso „prijmú“ postaviť za slovo „praxou“ a nakoniec tejto vety doplniť spojenie „zmluvných strán“,
	O	A	Pripomienka akceptovaná.	
	13. v čl. 3 ods. 2 za „právnické osoby“ doplniť „prijímajúcej strany“	O	A	Pripomienka akceptovaná.	
	14. v čl. 3 ods. 6 za spojenie „fyzických osôb“ doplniť „majúcich trvalý pobyt alebo sídlo na území štátu tejto zmluvnej strany“ a koniec vety preformulovať takto: „....druhej zmluvnej strany, predovšetkým prostredníctvom kontrolných návštev a ostatných nástrojov kontroly.“	O	A	Pripomienka akceptovaná.	
	15. v čl. 6 ods. 1 na koniec doplniť „poskytujúcej strane“ a bolo by vhodné doplniť i formu akou sa prijatie oznámi (písomne, ústne?),	O	A	Pripomienka akceptovaná.	
	16. v čl. 8 ods. 1 nahradiť slovo „pobývajúcim“ spojením „..kontrahentom, ktorý má sídlo, trvalý alebo prechodný pobyt na území ....“, slovo „implementovať“ nahradiť slovom „vykonať“. Posledná veta nedáva z významového hľadiska zmysel, ubezpečením nemožno ukladať povinnosť niečo zabezpečiť. Navrhujeme túto vetu preformulovať, slovo „korešpondujú“ nahradiť spojením „sú v súlade s ...“, za „vnútroštátnymi právnymi predpismi“ doplniť „štátu prijímajúcej strany“ a za „kompetentný úrad“ doplniť „prijímajúcej strany“	O	A	Pripomienka akceptovaná.	
	17. v čl. 8 ods. 3 preformulovať prvú vetu takto: „Kompetentný úrad jednej zmluvnej strany je povinný zabezpečiť, aby každá utajovaná skutočnosť, ktorá bola poskytnutá kontrahentovi druhej zmluvnej strany alebo vytvorená v súvislosti s utajovaným kontraktom, mala udelený príslušný stupeň utajenia.“ a nakoniec poslednej vety doplniť „štátu kontrahenta“	O	C	Použitie iného znenia záverečného textu.	
	18. v čl. 8 ods. 4 nahradiť slovo „klasifikáciu“ slovom „stupňa utajenia“ a na koniec vety doplniť „tejto dohody“	O	A	Pripomienka akceptovaná.	
	19. čl. 8 ods. 5 preformulovať znenie takto: „V prípade, že kompetentný úrad schváli utajovaný subkontrakt, tak sa primerane uplatnia ustanovenia tohto článku.“	O	A	Pripomienka akceptovaná.	
	20. v čl. 8 ods. 6 preformulovať takto: „Kompetentné úrady, po tom, ako kontrahent uskutoční všetky potrebné bezpečnostné opatrenia, zabezpečí uzavretie utajovaného kontraktu alebo začatie prác na jeho utajovanej časti.“ 	O	A	Pripomienka akceptovaná v znení navrhovanom MV SR.	
	21. v čl. 11 ods. 3 v poslednej vete nahradiť spojenie „od druhej“ spojením „voči druhej“ 	O	A	Pripomienka akceptovaná.	
	22. v čl. 9 ods. 2 a 3 nahradiť „hostiteľský štát“ spojením, „štát zmluvnej strany, na ktorého území sa má návšteva vykonať“	O	A	Pripomienka akceptovaná.	
	23. v čl. 9 ods. 5 na koniec poslednej vety doplniť „štátu tejto zmluvnej strany.“	O	A	Pripomienka akceptovaná.	
	24. v čl. 10 ods. 1 doplniť „....a to v súlade s jeho vnútroštátnymi...“	O	A	Pripomienka akceptovaná.	
	25. v čl. 10 ods. preformulovať „v krajine inej ako sú zmluvné strany“ na „v inom štáte, ako sú štáty zmluvných strán..“, a zmeniť „..kompetentný úrad poskytujúcej strany..“	O	C	Text je upravený v znení doterajšej praxe.	
	26. v čl. 13 ako ods. 1 dať nový odsek, ktorý by znel: „Táto dohoda sa uzatvára na dobu neurčitú“	O	A	Pripomienka akceptovaná.	
	27. čl. 13 ods. 1 v prvej vete zmeniť „...predpismi štátov zmluvných strán...“, a ďalej preformulovať takto: „...prvým dňom mesiaca nasledujúceho po dni doručenia neskoršej nóty...“	O	C	Text je upravený v znení doterajšej praxe.	
	28. v čl. 13 ods. 2 preformulovať takto: „Každá zo zmluvných strán môže dohodu písomne vypovedať. Platnosť dohody končí 6 mesiacov od doručenia výpovede druhej zmluvnej strane.“ Poslednú vetu navrhujeme ponechať	O	A	Pripomienka akceptovaná.	
	29. čl. 13 ods. 3 poslednú vetu preformulovať takto: „...v tejto dohode, ak sa zmluvné strany nedohodnú inak.“	O	N	Prijaté znenie navrhované MS SR.	
	30. v čl. 13 ods. 4 preformulovať prvú vetu takto: „Túto dohodu možno meniť a dopĺňať na základe ....“ a druhú vetu „Zmeny a doplnky...“	O	A	Pripomienka akceptovaná v znení navrhovanom MS SR.	
MS SR	1. NÁVRH UZNESENIA
V časti „Obsah“ navrhujeme za bod 3. „Text dohody“ doplniť nový bod 4. „Vyhotovenie pripomienkového konania“ a bod 4. „Návrh komuniké“ označiť ako bod 5.	O	A	Pripomienka akceptovaná.	
	2. V treťom odseku preambule navrhujeme výraz „siahajú“ nahradiť výrazom „sa vzťahujú“.	O	A	Pripomienka akceptovaná v znení navrhovanom MO SR.	
	3. Zo znenia článku 1 ods. 1 nie je jasné, či utajované skutočnosti vyžadujú ochranu podľa právneho poriadku štátu poskytujúceho alebo prijímajúceho štátu, preto navrhujeme upresniť znenie uvedeného odseku v tom smere.	O	A	Pripomienka akceptovaná.	
	4. Kým v čl. 1 ods. 2 a čl. 3 ods. 6 sa v súvislosti s utajovanými kontraktmi uvádzajú fyzické osoby a právnické osoby, v čl. 1 ods. 3, čl. 3 ods. 2 a čl. 8 ods. 2 sa fyzické osoby neuvádzajú. Preto navrhujeme zosúladiť uvedené ustanovenia dohody v tom smere, že z čl. 1 ods. 2 a čl. 3. ods. 6 sa vypustí výraz „fyzické osoby“, alebo v čl. 3 ods. 2 a čl. 8 ods. 2 sa uvedený výraz doplní.	O	A	Pripomienka akceptovaná.	
	5. V čl. 1 ods. 4 navrhujeme nahradiť výraz „implementáciu“ výrazom „vykonávanie“, obdobne v čl. 8 ods. 1 a 6. Ďalej v čl. 9 ods. 2 nahradiť výraz „manipuluje“ výrazom „nakladá“ a v čl. 12 navrhujeme nahradiť výraz „uplatnenia“ výrazom „vykonávania“.	O	A	Pripomienka akceptovaná.	
	6. Dovoľujeme si upozorniť, že výraz „štátna inštitúcia“ vykonáva resp. realizuje úlohy, ktorých výkonom ju poverili štátne orgány, kým štátne orgány zriaďujú a rušia štátne inštitúcie, ďalej riadia, usmerňujú a kontrolujú ich činnosť. Uvedené výrazy nie sú obsahovo totožné. Preto v čl. 1 ods. 5 navrhujeme nahradiť výraz „štátna inštitúcia“ výrazom „štátny orgán“.	O	A	Pripomienka akceptovaná.	
	7. V prvej vete čl. 3 ods. 1 navrhujeme vypustiť výraz „zákonmi“.	O	A	Pripomienka akceptovaná.	
	8. V čl. 3 ods. 3 navrhujeme nahradiť výrazy „zahŕňajúce utajované skutočnosti“ výrazmi „týkajúce sa utajovaných skutočností“.	O	A	Pripomienka akceptovaná.	
	9. Čl. 4 ods. 2 navrhujeme upresniť v tomto znení: „Za účelom získavania a udržania porovnateľných štandardov bezpečnosti si kompetentné orgány štátov zmluvných strán poskytujú informácie o vnútroštátnych právnych predpisoch, bezpečnostnej organizácii a postupoch v praxi pri ochrane utajovaných skutočností.“	O	C		
	10. V čl. 5 ods. 1 navrhujeme nahradiť výrazy „osoby ich príslušných štátov“ výrazmi „osoby zdržiavajúce sa na území ich štátu,..“.	O	A	Pripomienka akceptovaná.	
	11. V čl. 7 ods. 2 navrhujeme nahradiť výraz „narába“ výrazom „nakladá“, obdobne v čl. 8 ods. 4.	O	A	Pripomienka akceptovaná.	
	12. V prvej vete čl. 8 ods. 1 navrhujeme nahradiť výraz „pobývajúcim“ výrazom „zdržiavajúcim sa“. Ďalej v tejto vete navrhujeme doplniť za výraz „kompetentný úrad“ výraz „štátu“, obdobne v druhej a tretej vete čl. 8 ods. 3.	O	A	Pripomienka akceptovaná.	
	13. V čl. 10 ods. 2 navrhujeme nahradiť výrazy „v krajine inej ako sú zmluvné strany“ výrazmi „v inom štáte ako v štáte zmluvnej strany“.	O	A	Pripomienka akceptovaná v znení navrhovanom MO SR.	
	14. Čl. 11 navrhujeme upresniť v tomto znení: „Každá zmluvná strana sa vzdá nároku na náhradu nákladov, ktoré vznikli pri vykonávaní tejto dohody, voči druhej zmluvnej strane.“	O	A	Pripomienka akceptovaná.	
	15. Dovoľujeme si upozorniť, že spojka „dokiaľ“ je spojkou vyjadrujúcou časovú súslednosť. Z povahy ustanovenia však vyplýva, že stupeň ochrany utajovaných skutočností, ku ktorých výmene došlo na základe tejto dohody, zostáva zachovaný aj po skončení jej platnosti, za podmienky, že poskytujúca strana nezbaví prijímajúcu stranu povinnosti zachovať daný stupeň ochrany. Preto v druhej vete čl. 13 ods. 2 navrhujeme nahradiť spojku „dokiaľ“ spojkou „pokiaľ“, spojkou vyjadrujúcou podmienku.	O	A	Pripomienka akceptovaná.	
	16. Tretiu vetu čl. 13 ods. 3 navrhujeme upresniť v tomto znení: „Do skončenia konzultácií budú utajované skutočnosti chránené tak ako je uvedené v tejto dohode, pokiaľ písomná požiadavka poskytujúcej strany neurčuje inak.“ 	O	A	Pripomienka akceptovaná.	
	17. Čl. 13 ods. 4 navrhujeme upresniť v tomto znení: „... môže byť menená alebo doplnená... . Zmeny a doplnky ... .“	O	A	Pripomienka akceptovaná.	
MV SR	1. článok 1 úvodná veta odporúčame za slovo „dohody“ vložiť slovo „sú“.	O	A	Pripomienka akceptovaná.	
	2. článok 3 ods. 1 odporúčame nahradiť slová „právnymi zákonmi, zákonmi“ slovami „vnútroštátnymi právnymi predpismi“.	O	A	Pripomienka akceptovaná.	
	3.článok 3 ods. 6 navrhujeme vypustiť spojky „a/alebo“ a nahradiť ich spojkou „alebo“; zároveň odporúčame vypustiť slovné spojenie „okrem iného“ a za slovo „návštev“ doplniť slová „alebo iných foriem kontroly“.	O	A	Pripomienka akceptovaná.	
	4. článok 6 ods. 1 odporúčame doplniť o spôsob, akým prijímajúca zmluvná strana potvrdí prijatie utajovanej skutočnosti.	O	A	Pripomienka akceptovaná.	
	5. články 7, 9 a 10 navrhujeme upresnenie ich názvov.	O	N	Text je upravený v zmysle doterajšej praxe.	
	6.článok 8 ods. 3 odporúčame za slovo „oznámenie“ vložiť slovo „písomné“.	O	A	Pripomienka akceptovaná.	
	7.článok 8 ods. 6 navrhujeme formulovať takto: „Kompetentné úrady zabezpečia, aby kontrahent implementoval všetky potrebné bezpečnostné opatrenia pred uzavretím utajovaného kontraktu alebo pred začiatkom práce na utajovanej časti.“	O	A	Pripomienka akceptovaná.	
	8. článok 9 ods. 3 a 4 odporúčame pred slovo „žiadosť“ vložiť slovo „písomnú“.	O	A	Pripomienka akceptovaná.	
	9. článok 9 ods. 4 odporúčame vypustiť slová „nasledovné údaje“; zároveň navrhujeme bližšie špecifikovať znenie písmena f).	O	C	Text je upravený v zmysle doterajšej praxe.	
	10. článok 10 ods. 1 posledná veta odporúčame doplnenie úradu, ktorý bude oprávnený požadovať spoluprácu pri vyšetrovaní.	O	N	Text je upravený v zmysle doterajšej praxe.	
	11. článok 10 ods. 3 odporúčame upresnenie spôsobu informovania sa o výsledkoch vyšetrovania, ako aj doby, do ktorej kontrahent obdrží konečnú správu.	O	N	Text je upravený v zmysle doterajšej praxe.	
	12. článok 12 odporúčame formulovať takto: „Spory týkajúce sa výkladu alebo vykonávania tejto dohody budú riešené v rámci rokovaní medzi kompetentnými úradmi zmluvných strán. Ak sa kompetentné úrady zmluvných strán nedohodnú, budú spory riešené diplomatickou cestou.“	O	C	Použité znenie navrhované MH SR.	
	13. článok 13 odporúčame doplniť na akú dobu sa dohoda uzaviera, vzhľadom na to, absencia ustanovenia doby platnosti dohody by mohla mať za následok neistotu v právnych vzťahoch.	O	A	Pripomienka akceptovaná.	

Vysvetlivky k skratkám v tabuľke:
Z – zásadná pripomienka
O – obyčajná pripomienka
A - akceptovaná pripomienka
C – čiastočne akceptovaná pripomienka
N – neakceptovaná pripomienka